stanford-oval/wikipedia huggingface dataset:
José-Karl Pierre-Fanfan

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 26. heinäkuuta 1975 (ikä 49)
Syntymäpaikka: Saint-Pol-sur-Mer, Ranska
Pelipaikka: keskuspuolustaja
Pituus: 189 cm
Junioriseurat
: USL Dunkerque
Seurat
| Vuodet | Seura | O | (M) |
| 0000–1997 | USL Dunkerque | – | (–) |
| 1997–2001 | RC Lens | 72 | (4) |
| 2001–2004 | AS Monaco | 29 | (1) |
| 2003–2004 | → Paris Saint-Germain (laina) | 34 | (1) |
| 2004–2005 | Paris Saint-Germain | 33 | (1) |
| 2005–2006 | Rangers | 5 | (1) |
| 2006–2009 | Al-Sailiya SC | – | (–) |
| Yhteensä | Yhteensä | 173 | (8) |
Maajoukkue
|  | Martinique | 72 | (5) |
 Seurajoukkueuran tilastot kattavat vain kansalliset sarjat.
José-Karl Pierre-Fanfan (s. 26. heinäkuuta 1975 Saint-Pol-sur-Mer, Ranska) on ranskalainen peliuransa lopettanut jalkapalloilija. Pelipaikaltaan hän oli keskuspuolustaja.
Johannes Teologin luostari (Chaniá)

| Ápteran Johannes Teologin luostari Μονή Αγίου Ιωάννου Θεολόγου Απτέρων |
| --- | --- |
 Johannes Teologin luostaria.
Sijainti:  Apteran arkeologinen alue, Áptera, Chaniá, Kreeta, Kreikka
Koordinaatit:  35°27′47″N, 24°08′31″E
Kirkkokunta:  ortodoksinen kirkko
Perustettu:  600-luku?
Asukkaita:  0
Lisää rakennusartikkeleitaArkkitehtuurin teemasivulla
Johannes Teologin luostari (kreik. Μονή Αγίου Ιωάννου Θεολόγου Απτέρων, Moní Agíou Ioánnou Theológou Aptéron) on ortodoksinen luostari Kreetan saarella Kreikassa. Se on omistettu Johannes Teologille. Luostari sijaitsee Chanián kunnassa antiikin Apteran arkeologisella alueella lähellä nykyistä Ápteran kylää.
Luostarin uskotaan olevan perustettu 600-luvulla. Varhaisin maininta siitä on vuodelta 1181. Se oli koko historiansa Pátmoksen tunnetumman Johannes Teologin luostarin alaisuudessa, toisin sanoen kyseisen luostarin metokhion. Luostari jäi asumattomaksi vuonna 1964. Nykyisin sen rakennukset on kunnostettu. Yksi luostarirakennus toimii arkeologisen alueen esittelytilana.
Luostaria ulkoa.
Luostaria sisältä.
Luostarin kirkko.
Luostarin kirkko sisältä.
Aiheesta muualla

Kuvia tai muita tiedostoja aiheesta Johannes Teologin luostari Wikimedia Commonsissa
Josef Stefan

Josef Stefan
Josef Stefan (24. maaliskuuta 1835 – 7. tammikuuta 1893) oli itävallanslovenialainen fyysikko, matemaatikko ja runoilija. Hän tutki mustan kappaleen säteilyä ja johti kokeellisesti lain, jonka mukaan säteily on verrannollinen kappaleen lämpötilan neljänteen potenssiin. Viisi vuotta myöhemmin Ludwig Boltzmann johti lain teoreettisesti, ja niinpä se tunnetaan nykyisin Stefanin–Boltzmannin lakina.
Stefan syntyi slovenialaisille vanhemmille silloisessa Itävallan keisarikunnassa. Hän opiskeli Wienin yliopistossa matematiikkaa ja fysiikkaa, väitteli jo 23-vuotiaana ja julkaisi joukon sloveniankielisiä runoja. Hän opetti fysiikkaa Wienin yliopistossa, ja nousi siellä fysiikan laitoksen johtoon 30 vuoden iässä.
Aiheesta muualla

Kuvia tai muita tiedostoja aiheesta Josef Stefan Wikimedia Commonsissa
Jussi Marttila

Jussi Marttila (s. 1982) on suomalainen rikoskirjailija. Hänen teoksissaan seikkailee yksityisetsivä Janatuinen.
Marttila on myös omalta taustaltaan yksityisetsivä. Hän on lisäksi työskennellyt vastaanottokeskuksessa ja opiskellut uskontotiedettä Turun yliopistossa.
Teokset

Veden varaan.  Helsinki:  Tammi, 2020.  ISBN 978-952-04-1977-6.
Pimeä kuilu.  Helsinki:  Tammi, 2022.  ISBN 978-952-04-4292-7.
Lähdön läheisyys.  Helsinki:  Tammi, 2024.  ISBN 978-952-04-6218-5.
Jonathan Hedström

| Jonathan Hedström |
| --- | --- |

Henkilötiedot
Syntynyt: 27. joulukuuta 1977 (ikä 46) Skellefteå, Ruotsi
Kansalaisuus:   Ruotsi
Jääkiekkoilija
Lempinimi:  Jonte
Pelipaikka:  vasen laitahyökkääjä
Maila:  vasen
Pituus:  183 cm
Paino:  89 kg
Pelinumero:  17
Pelaajaura
Pääsarjaura:  1999–2013
Seurat:  Timrå IK (SHL) Skellefteå AIK (Ruotsi I) Luleå HF (SHL) Cincinnati Mighty Ducks (AHL) Mighty Ducks of Anaheim (NHL) Djurgårdens IF] (SHL)) TsSKA Moskova (KHL) Kärpät (SML) Asplöven HC (Ruotsi I)
NHL-varaus:  221. varaus, 1997 Toronto Maple Leafs
Jonathan Hedström (s. 27. joulukuuta 1977 Skellefteå, Ruotsi) on uransa lopettanut ruotsalainen jääkiekkoilija. Hän pelasi urallaan muun muassa 83 runkosarja- ja kolme playoff-ottelua NHL-joukkue Mighty Ducks of Anaheimissa tehoin 13+15=28. Jäähyminuutteja kertyi 50. Hedströmin vahvuudet ovat monipuolisuus ja kahden suunnan pelaaminen. Hänen heikkoudet ovat käsissä ja fyysisyydessä. Hedström on herättänyt myös jonkin verran kohua kotimaassaan lähinnä suorapuheisuutensa takia. 19. marraskuuta 2013 Hedstörm ilmoitti lopettavansa uransa.
Ura > Seuraura > Tie NHL:ään

Hedström on Bolidens FFI:n kasvatti. Hän pelasi kuitenkin ensimmäiset miesten pelinsä Skellefteå AIK:ssa kaudella 1995–1996, Ruotsin I-divisioonassa. Toronto Maple Leafs varasi Hedströmin 221. pelaajana NHL:n varaustilaisuudessa 1997. Hän teki Skellefteåssa läpimurtonsa kaudella 1998–1999, jolloin Hedström oli tehoilla 15+28=43 joukkueen paras syöttäjä Pär Mikaelssonin kanssa ja toiseksi paras pistemies hänen jälkeensä.
Kaudeksi 1999–2000 Hedström siirtyi Elitserieniin ja Luleå HF:n riveihin. Hänen tulokaskautensa toi 48 runkosarjaottelussa tehot 9+17=26 sekä yhdeksässä playoff-ottelussa tehot 2+1=3. Kesäkuussa 2000 Toronto Maple Leafs kauppasi Hedströmin pelaajaoikeudet Mighty Ducks of Anaheimiin vaihdossa kuudennen ja seitsemännen kierroksen varausvuoroihin samalle kesälle. Hän siirtyi Mighty Ducksin organisaatioon kolmen Luulajassa vietetyn vuoden jälkeen kaudeksi 2002–2003. Hedströmin kausi kului suurimmaksi osaksi farmissa AHL:n Cincinnati Mighty Ducksissa, mutta hän pääsi pelaamaan myös neljä NHL-ottelua.
Hedström palasi kaudella 2003–2004 kotimaahansa ja siirtyi Djurgårdens IF:n riveihin. Hedström oli joukkueen paras pistemies Stefan Petterssonin kanssa. Kaudeksi 2004–2005 Hedström vaihtoi Djurgårdenista Timrå IK:n joukkueeseen. Hänen muistetaan huutaneen pukukoppikäytävällä Djurgårdenin työsulkuvahvistus Marcus Nilsonille haukkamasanoja, jotka sattuivat myös taltioitumaan kameralle.
Hedström palasi vapaana agenttina kaksivuotisella sopimuksella Mighty Ducks of Anaheimiin kaudeksi 2005–2006. ja pelasi koko kauden NHL:ssä tehden 79 runkosarjaottelussa tehot 13+14=27. Hänen pudotuspelinsä päättyivät kuitenkin jo kolmeen otteluun, joiden jälkeen Hedström palasi kotimaahansa henkilökohtaisiin syihin vedoten. Tilanteesta erikoisen teki se, että kolme vuotta aiemmin myös maanmies Patric Kjellberg jätti Mighty Ducksin samasta syystä kesken pudotuspelien. Hedström kertoi sittemmin sairastuneensa anoreksiaan, kun joukkueen päävalmentaja Randy Carlyle laittoi hänet punnituksen jälkeen luistelemaan harjoituksissa yksin kymmenen minuutin ajan. Hedström oli Ruotsiin palattuaan laihtunut kolmessa kuukaudessa 12 kiloa.
Ura > Seuraura > Paluu kotimaahan

Elokuussa 2006 Hedström teki nelivuotisen sopimuksen Timrå IK:n kanssa ja hänestä tuli joukkueen varakapteeni. Elitserieniin edellisenä keväänä nousseen kasvattajaseura Skellefteå AIK:n useat kannattajat olisivat halunneet Hedströmin takaisin joukkueeseen, mutta joutuivat pettymään. Tämä näkyi Timrån matkustaessa syksyllä 2006 harjoitusotteluun Skellefteån vieraaksi, jolloin matkan aikana E4-tien ylittävän sillan kaiteeseen oli ripustettu hirttosilmukassa Hedströmiä esittävä nukke, johon oli kirjoitettu "psykologikaan ei auttanut". Tällä viitattiin hänen syömishäiriötään hoitaneeseen urheilupsykologiin. Hedström teki kuitenkin kaudella 2006–2007 hänen Elitserienin yhden kauden piste-ennätyksensä tehoilla 13+25=38, joilla Hedström oli Timrån paras pistemies, maalintekijä ja syöttäjä. Hän myös jakoi kolmen muun pelaajan kanssa joukkueen sisäisen pistepörssin voiton kevään 2007 pudotuspeleissä tehoilla 2+3=5.
Timrån päävalmentajaksi tuli kaudelle 2007–2008 Charles Berglund, jonka kanssa Hedström ei sittemmin tullut toimeen. Hän on myöntänyt, että hän ei ole tullut toimeen monen muunkaan valmentajan kanssa. Tämä lienee johtunut Hedströmin suorapuheisuudesta. Hänen kautensa jäi myös vain 27 runkosarjaottelun mittaiseksi polvivamman takia. Hedström jätti Timrån kolmannella sopimuskaudellaan 2008–2009 ja teki marraskuussa 2008 sopimuksen KHL-joukkue TsSKA Moskovan kanssa. Hän palasi taas kaudeksi 2009–2010 kotimaahansa ja siirtyi vuoden mittaisella sopimuksella Luleå HF:ään. Useat Skellefteå AIK:n kannattajat odottivat Hedströmiä jälleen takaisin kasvattajaseuraansa, mutta elokuussa 2009 hän vertasi luulajalaisessa Äntligen Helg -lehdessä syntymäkaupunkiaan kovin sanoin Twin Peaksiin.
»Skellefteå on kuollut kuin kivi, järkyttävän ankea, eikä ketään näy missään. Toista on Luulajassa. Tämä kaupunki elää ja täällä voi tuntea yhteenkuuluvuutta ihmisten kanssa.»
Siirtorajan kynnyksellä, tammikuussa 2010 Luleå HF ilmoitti Hedströmille myyvänsä hänet muualle. Häntä oltiin kauppaamassa SM-liigajoukkue Rauman Lukkoon, mutta Hedström kieltäytyi perhesyistä lähtemästä Luulajasta ja hän sai jäädä joukkueeseen loppukaudeksi. SM-liiga tuli Hedströmille tutuksi kuitenkin kaudella 2010–2011, kun hän siirtyi Oulun Kärppiin. Hän tuli joukkueeseen aluksi viikonmittaiselle try-outille toukokuussa 2010. Hedström sai sen jälkeen vuoden mittaisen sopimuksen. Hän kuitenkin purki sopimuksensa henkilökohtaisiin syihin vedoten joulukuussa 2010 ja siirtyi Ruotsin I-divisioonassa pelaavaan Asplöven HC:hen. Joukkue voitti runkosarjan ja eteni HockeyAllsvenskanin karsintoihin, mutta jäi kuitenkin ilman sarjanousua.
Kaudeksi 2011–2012 Hedström palasi try-outin kautta Timrå IK:hon. Toukokuussa 2012 hän teki joukkueen kanssa 1+1-vuotisen jatkosopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Tšekki 2004 | jääkiekko |  |
Hedström on pelannut Ruotsin A-maajoukkueessa yhteensä 77 ottelua tehoin 14+20=34. Jäähyminuutteja kertyi 154. Hän pelasi miesten MM-kilpailuissa vuosina 2004, 2005 ja 2007, joista vuonna 2004 tuli MM-hopeaa.
Vuoden 2004 turnauksessa Hedström kävi Suomen Jarkko Ruudun kanssa jäällä sanasotaa, joka alkoi kahakasta Jarkon pikkuveljen, Tuomo Ruudun kanssa. Jarkko Ruutu asui turnauksen aikana samassa hotellissa Hedströmin kanssa ja kertoi ottelun jälkeen ruotsalaismedialle huoneensa numeron, jotta voisi "keskustella" hänen kanssaan. Hedströmin mukaan Ruudun kopu jatkui vielä NHL:ssä kaudella 2005–2006. Helmikuussa 2010 hän kertoi Hockeykanalen.se -kanavan haastattelussa Ruudun olevan hänen tyhmin kohtaamansa jääkiekkoilija. Hedström kertoi:
»Hän ei ole erityisen älykäs... Tiedättehän, hissi ei mene ihan ylös asti.»
Muuta

Hedströmillä on vaimo Helene sekä tyttäret Tilly ja Lovis. Hänen serkkunsa Fredrik Warg on pelannut myös MM-tasolla ja pelaa tällä hetkellä KHL-joukkue Dinamo Riiassa. Hedströmistä tuli syömishäiriönsä myötä myös absolutisti.
José Abreu (baseball)

| José Abreu |
| --- | --- |

Henkilötiedot
Koko nimi:  José Dariel Abreu Correa
Syntynyt: 29. tammikuuta 1987 (ikä 37) Cienfuegos, Kuuba
Kansalaisuus:   Kuuba
Baseballpelaaja
Pelipaikka:  ykkösvahti
Pituus:  191 cm
Paino:  116 kg
Nyk. joukkue:  Chicago White Sox
Sarja:  MLB
Pelaajaura
Seurajoukkueet
2014–:  Chicago White Sox
José Dariel Abreu Correa (s. 29. tammikuuta 1987 Cienfuegos) on kuubalainen baseballpelaaja, joka on vuodesta 2014 lähtien edustanut MLB:n Chicago White Soxia. Hänen pelipaikkansa on ykkösvahti.
Abreu loikkasi Kuubasta Yhdysvaltoihin elokuussa 2013. Häntä pidettiin tuolloin yleisesti parhaana pelaajana MLB:n ulkopuolella. Abreu solmi vapaana pelaajana White Soxin kanssa kuusivuotisen sopimuksen, arvoltaan 68 miljoonaa dollaria.
Abreu valittiin tulokaskautensa 2014 päätteeksi American Leaguen vuoden tulokkaaksi. Lisäksi hänet valittiin myös MLB:n tähdistöotteluun.
Jordanian ralli

|  Jordanian ralli |
| --- | --- |
Sarja:  Rallin MM-sarja
Sijainti:  Jordania
Ensimmäinen tapahtuma:  1981
Viimeisin tapahtuma:  2022
Eniten voittoja
Kuljettajat:   Nasser Al-Attiyah (15) 
Tallit:  Citroën (2)
Viimeisin kilpailu (2022):
Voittaja:   Nasser Al-Attiyah   (Volkswagen)
Voittoaika:  2:18:03,7
Toinen:   Alex Feghali   (Mitsubishi)
Kolmas:   Mshari Al-Thefiri   (Mitsubishi)
Jordanian ralli (Jordan Rally WRC) on Jordaniassa ajettava rallikilpailu, joka ajetaan soralla. Jordanian ralli ajetaan maan pääkaupungin Ammanin ja Kuolleenmeren lähettyvillä. Jordanian ralli ajettiin ensimmäistä kertaa vuonna 1981. MM-sarjan kilpailukalenteriin se on kuulunut kolmesti. Ensimmäisen kerran se oli osana MM-sarjaa kaudella 2008, jolloin kisan voitti Mikko Hirvonen Ford Focuksella. Sinä vuonna reittiin kuului päätöspäivänä yli 40 kilometrin pituinen Jordan-joen erikoiskoe.
Jordanian ralli oli ensimmäinen Lähi-idässä ajettava MM-ralli. Kilpailu on kuulunut myös Lähi-idän rallisarjaan (MERC).
Joshua Wurman
Aiheesta muualla

Joshua Wurmanin sivu / Google Scholar (englanniksi) (scholar.google.com)
Wurmanin kotisivut (englanniksi)
Center for Severe Weather Research (englanniksi) (cswr.org)
Storm Chasing with Joshua Wurman and Karen Kosiba (Youtube-video 14 min 56 s; X-STEM Symposiumista, Washington, D.C., 24.4.2014) (englanniksi) (youtube.com)
Tornadoes: How They Form and How Well We Can Forecast Them (Wed., April 5 2006) (englanniksi) (agiweb.org)
The Hunt for the Supertwister (tri Josh Wurman haastateltavana osana BBC Horizon-sarjan ohjelmaa, 17 Sept. 2014) (englanniksi) (bbc.co.uk)
A 300 MPH Monster. One Twister Touches Down For 90 Minutes (21.7.2000) (englanniksi) (cbsnews.com)
Grazulius, Thomas, (2003) Tornado.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Joshua Wurman
Käännös suomeksi
Josephine Cochrane

Josephine Cochrane romanialaisessa postimerkissä.
Josephine Garis Cochrane (8. maaliskuuta 1839 Ohio – 3. elokuuta 1913 Chicago, Yhdysvallat) oli yhdysvaltalainen leskirouva ja keksijä, joka kehitti ensimmäisen toimivan astianpesukoneen.
Cochrane varttui Valparaisossa Indianan osavaltiossa. Hän avioitui 19-vuotiaana vuonna 1858 William A. Cochranin kanssa. He elivät Illinoisin Shelbyvillessä vuoteen 1883 saakka, jolloin William kuoli. Heidän ainoa lapsensa Hallie-poika oli kuollut jo aiemmin vain kaksivuotiaana. Miehensä kuoleman jälkeen Josephine lisäsi sukunimensä loppuun e-kirjaimen, ja hänestä tuli näin Cochrane.
Cochranen kerrotaan emännöineen palveluskutsuja ja väsyneen palvelijoihin jotka rikkoivat perintöposliineja tiskatessaan. Cochrane suunnitteli koneen, jossa eri muotoiset astiat laitettiin omiin koreihinsa ja laskettiin kupariseen tiskialtaaseen, jossa pumppu ruiskutti niille kuumaa saippuavettä. Hän patentoi koneen 28. joulukuuta 1886. Teknisesti se patentoitiin parannuksena Joel Houghtonin vuonna 1850 patentoimaan aikaisempaan versioon; Houghtonin kone ei pessyt astioita puhtaiksi, joten siitä ei koskaan tullut suosittua. Cochranen koneet sen sijaan saivat suosiota, ja hän saattoi siirtyä tilausvalmistuksesta oman tehtaan tuotantoon vuonna 1897. Vuonna 1900 Cochrane patentoi edistyneemmän mallin, joka pumppasi vettä automaattisesti ja nosti ja laski astiakoreja moottorilla. Useimmat asiakkaat olivat hotelleja, sillä yksityiskoteihin laite oli liian kallis.
Cochranen kuoleman jälkeen hänen yrityksensä siirtyi omistajalta toiselle kunnes siitä tuli KitchenAid, osa Whirlpool-konsernia.
Juho Törhönen

Juho (Jussi) Törhönen, aiemmin Tergujeff (16. helmikuuta 1906 Repola – 20. heinäkuuta 1989 Nurmes) oli suomalainen kauppias ja yritysjohtaja, joka sai kauppaneuvoksen arvonimen.
Törhösen vanhemmat olivat maanviljelijä, kauppias Aleksander Törhönen, aiemmin Tergujeff, ja Julitta (Ulla) Maaninen ja puoliso vuodesta 1931 Taina Agnes Sylvia Wegelius. Törhönen tuli ylioppilaaksi Nurmeksen keskikoulun jatkoluokilta 1926 ja valmistui ekonomiksi Helsingin kauppakorkeakoulusta 1928. Opintomatkoja hän teki lukuisiin eri maihin. Törhönen oli Nurmeksen Kauppa Oy:n konttoripäällikkö 1928–1944, prokuristi 1932–1944, apulaisjohtaja 1944–1951, toimitusjohtaja 1951–1976 ja johtokunnan puheenjohtaja 1951–1980. Hän oli myös Nurmeksen Rauta Oy:n toimitusjohtaja 1951–1967 ja johtokunnan puheenjohtaja  1951–1980. Nurmeksen kauppalanvaltuuston jäsen Törhönen oli 1948–1972 ja valtuuston puheenjohtaja 1954–1965 sekä kauppalanhallituksen jäsen 1966–1968 ja kauppalanjohtajan varamies 1966–1968. Hänellä oli myös useita liike-elämän ja muita luottamustehtäviä. Molempiin sotiin osallistunut Törhönen oli sotilasarvoltaan reservin alikersantti (1936). Hän sai kauppaneuvoksen arvonimen 1969.
Jowett

Jowett Kestrel
Vuosimallin 1952 Jowett Javelin.
Jowett oli vuosina 1906–1954 valmistettu englantilainen automerkki ja sitä valmistanut yritys. Jowett-autoja valmistaneen tehtaan perustivat vuonna 1901 veljekset Benjamin ja William Jowett sekä Arthur V Lamb. Ensimmäinen auto valmistui kuitenkin vasta helmikuussa 1906. Varsinainen kevyiden Jowett-autojen tuotanto alkoi vuonna 1910.[lähde? ]
Jowett-autoja olivat esimerkiksi vuonna 1920 esitelty Jowett Seven ja 1947 esitelty Jowett Javelin. Viimeksi mainittua mallia tuotiin Suomeenkin. Jowett Javelin kärsi kuitenkin heikosta kampiakselista, joka korjattiin vasta kesken mallivuotta 1951. Joistain Suomeenkin tuoduista Javelineista oli katkennut kampiakseli. Javelinissa oli nelisylinterinen, nelitahtinen ja nestejäähdytteinen 1 486 cm³:n bokserimoottori.
Jowhar

Sijainti nimellä Giohar
Jowhar (somaliksi Jowhar) on kaupunki Somaliassa ja Shabeellaha Dhexen alueen pääkaupunki. Kaupunki sijaitsee noin 90 kilometrin päässä maan pääkaupungista Mogadishusta. Jowharissa on lentoasema, joka sijaitsee kaupungin pohjoispuolella. Jowharin asukasluku on noin 48 000.
Abdullahi Yusuf Ahmedin johtama Somalian väliaikaishallitus käytti kaupunkia pääkaupunkinaan Baidoan ohella kesästä 2005 lähtien. Helmikuussa 2006 hallitus siirtyi kokonaan Baidoaan turvallisuussyistä.
Kesäkuussa 2006 Islamilaisten oikeusistuinten liitto valtasi kaupungin sitä hallitsevalta sotaherra Mohamed Dherelta.
27. joulukuuta 2006 Somalian väliaikaishallitus valtasi kaupungin Etiopian joukkojen avustamana.
17. toukokuuta 2009 islamistien Al-Shabaab-joukot valtasivat kaupungin.
Seventh Star

| Seventh Star Black Sabbath |
| --- | --- | --- |

Studioalbumin tiedot
 Äänitetty : kesä-syksy 1985, Cheshire Sound-studiot, Atlanta
 Julkaistu:  helmikuu 1986    28. tammikuuta 1986
 Formaatti: LP, CD
 Tuottaja(t): Jeff Glixman
 Tyylilaji: hard rock, heavy metal, AOR, blues rock
 Kesto: 39.58
 Levy-yhtiö:  Vertigo    Warner Bros.
Listasijoitukset
  11. (19. helmikuuta 1986)    12. (helmikuu 1986)    17. (viikko 9, 1986)    27. (maaliskuu 1986)    51. (1986)    78. (1986)
Black Sabbathin muut julkaisut
| Born Again 1983 | Seventh Star 1986 | The Eternal Idol 1987 |
Seventh Star on englantilaisen Black Sabbath -yhtyeen vuonna 1986 julkaistu studioalbumi. Sen piti alun perin olla yhtyeen kitaristin ja tuolloin ainoan alkuperäisjäsenen Tony Iommin soololevy, mutta levy-yhtiön vaatimuksesta päädyttiin kompromissiin, ja albumi julkaistiin nimikkeen "Black Sabbath featuring Tony Iommi" alla.
Albumilla on laulajana muun muassa Deep Purplesta tuttu Glenn Hughes. Hänen pestinsä jäi tosin lyhyeksi, koska hän joutui lähtemään yhtyeestä kesken albumin kiertuetta. Usean vuoden yhtyeessä taustajäsenenä toiminut Geoff Nicholls listataan tällä albumilla täysivaltaiseksi jäseneksi.
Albumi menestyi heikosti varsinkin Pohjois-Amerikassa, ja myös Britanniassa sen listasijoitus oli aiempia levyjä heikompi, ja albumin kiertue kärsi heikoista yleisömääristä. Kappale "No Stranger to Love" julkaistiin videona ja singlenä ilman suurempaa menestystä.
Kokoonpano muutokset vuosina 1984–1985

Laulaja Ian Gillanin ja rumpali Bev Bevanin lähdettyä yhtyeestä vuoden 1984 Pohjois-Amerikan kiertueen jälkeen jäljelle jääneet Iommi ja basisti Geezer Butler sekä kosketinsoittaja Geoff Nicholls jatkoivat yhtyeen toimintaa etsimällä uutta laulajaa. Rumpaliksi palasi yhtyeen alkuperäinen rumpali Bill Ward. Laulajaksi pyrkivät muun muassa amerikkalaislaulajat Ron Keel ja David Donato, mutta kumpikaan heistä ei vakuuttanut lopullisesti yhtyettä. Vuoden 1985 alussa Butler turhautui paikallaan junnaamiseen ja erosi yhtyeestä, ja myös rumpali Ward seurasi perässä. Jäljelle jäänyt Tony Iommi päätti ruveta tekemään sooloalbumia Geoff Nichollsin jäädessä Iommin tueksi.
Rumpaliksi ja basistiksi tulivat Eric Singer ja Gordon Copley, jotka soittivat Iommin tuolloisen tyttöystävän Lita Fordin yhtyeessä. Iommin alkuperäinen suunnitelma oli kasata niin sanottu all Star -laulaja kaarti, ja nimet Robert Plant, Rob Halford, David Coverdale ja Glenn Hughes nousivat esille, mutta sopimusteknisistä syistä tämä osoittautui mahdottomaksi.
Uudeksi laulajaksi yritti Jeff Fenholt, joka on myöhemmin tullut tunnetuksi tv-evankelistana, mutta hän ei kuitenkaan jäänyt yhtyeeseen riitaannuttuaan Iommin managerin Don Ardenin kanssa ja myös tuottajaksi tullut Jeff Glixman ei pitänyt Fenholtin tyylistä. Fenholtin jälkeen Iommi pyysi laulajaksi jo edellä mainitun ystävänsä Glenn Hughesin joka oli aiemmin ollut basisti-laulajana mm. Deep Purplessa ja Trapeze-yhtyeessä. Hughesin ura oli tuolloin ollut vaakalaudalla huumeongelmien takia ja hänen yhteistyönsä Gary Mooren kanssa oli päättynyt vähemmän ystävällisissä merkeissä. Iommi kuitenkin arvosti Hughesia laulajana korkealle ja pyysi tätä mukaan albumilleen vaikkakin Iommin mukaan "Hughes käytti kokaiinia kymmenen kertaa enemmän kuin kukaan muu!". Basisti Copley palasi Lita Fordin yhtyeeseen ja uudeksi basistiksi tuli tuottaja Jeff Glixmanin ehdotuksesta amerikkalainen Dave Spitz, joka oli soittanut aiemmin mm. White Lion-yhtyeessä, ja jonka pikkuveli oli Anthrax-yhtyeessä kitaroinut Dan Spitz. Spitz ja rumpali Singer olivat huomattavasti Iommia nuorempia muusikoita ja Iommin mukaan "nuori bändi antoi muillekin uutta potkua".
Kansitaide

Albumin kannessa on kuvat Tony Iommista ja otteita kuvanveistäjä/maalari Lucas Cranach the Elderin vuoden 1506 teoksesta "The Torment of Saint Anthony". Albumin sisäpussissa on kappaleiden sanat ja tekijätiedot.
Albumi mediassa

Seventh Star julkaistiin tammikuussa 1986 Pohjois-Amerikassa ja helmikuussa 1986 Britanniassa ja Euroopassa. Albumin piti alun perin olla Tony Iommin sooloalbumi, mutta levy-yhtiön painostuksesta se julkaistiin nimikkeen "Black Sabbath featuring Tony Iommi" alla. Albumin kaupallinen menestys ei ollut kovin vahvaa: Britanniassa albumi pääsi niukasti top-30:neen ja Yhdysvalloissa sijoitus oli heikohko #78. Kappale "No Stranger to Love" julkaistiin hieman eri lailla miksattuna singlenä ja siitä tehtiin myös musiikkivideo, jossa Iommin vastanäyttelijänä toimii mm. Star Trek-tv-sarjasta tuttu Denise Crosby.
1980-luvun puolivälissä mm. erilaiset glam metal-yhtyeet hallitsivat hevimaailmaa ja Black Sabbathin kaltaisia vanhempia yhtyeitä pidettiin jo menneen talven lumina. Lisäksi miehistönvaihdokset ja yhtyeen erikoinen nimeäminen hämmensivät yleisöä. Albumin muusikoiden mielestä albumi olisi saanut enemmän arvostusta, jos se olisi julkaistu juuri Tony Iommin sooloalbumina. Albumi sai tosin myös positiivisiakin arvosteluja, esim. brittiläisen Kerrang!-lehden Malcolm Dome antoi albumille viiden K:n arvion (paras mahdollinen) otsikolla "seitsemäs taivas". Laulaja Hughes kiteytti albumin myöhemmin seuraavasti: "Jos sitä kuuntelee Tony Iommin levynä, se on loistava, mutta jos sitä kuuntelee Black Sabbathin levynä, se ei ole kummoinenkaan."
Kosketinsoittaja Geoff Nicholls, joka oli ollut näkyvästi mukana albumin teossa, on myöhemmin kertonut pettyneensä levy-yhtiön toimintaan, sillä hänen mukaansa singlen ja albumin promotointi lopetettiin kun laulaja Glenn Hughes jouduttiin erottamaan yhtyeestä lähes heti kiertueen alettua.
Tämän päivän mediassa albumi on saanut ristiriitaisia arvosteluja. Sputnik Music-sivuston kriitikko sanoo albumia "tasapaksuksi, juustoiseksi 1980-luvun hevi-levyksi" ja Reviewcentre.com-sivuston kriitikko haukkuu albumin "tylsäksi ja korniksi" ja sanoo albumin olevan "yhtyeen kaikkien aikojen huonoin". Allmusic-sivuston arvostelija puolestaan sanoo albumia "käännekohdaksi yhtyeen uralla" ja antaa albumille kolme tähteä. Metal Excess-sivuston ja suomalaisen Feel the Fire-sivuston arvostelijat puolestaan ylistävät albumia ja varsinkin Hughesin laulua.